Svetlana Svetliçnaya

Svetlana Afanasyevna Svetliçnaya (; ) — Sovet və Rusiya teatr və kino aktrisası, RSFSR əməkdar artisti (1974).

 Həyatı 
Svetlana Afanasyevna Svetliçnaya 1940-cı ildə Leninakan (hazırda Gümrü) şəhərində rus ailəsində anadan olmuşdur. Atası hərbçi olduğuna görə, ailə tez-tez yaşayış yerini dəyişirdi. Svetlana məktəbə Sumı vilayətinin Axtırka şəhərində getsə də, oranı Kalininqrad vilayətinin Sovetsk şəhərində bitirir. 1958-ci ildə Svetlananın atası istefaya getdi və ailə Melitopolda məskunlaşdı."Светличная Светлана Афанасьевна" , статья в "Мелитопольских ведомостях" Elə həmin ildə Svetlana anasının israrı sayəsində ÜDKİ-yə, Mixail Rommun kursuna daxil olur.

Svetlana Svetliçnaya 1963-cü ildə institutu bitirdikdən sonra Kinoaktyor Teatr-studiyasının aktrisası oldu.

Kinoda ilk işi 1960-cı ildə Mixail Kalikin "Beşik" filmində olmuşdur.

Svetlana Svetliçnayanın ən yaddaqalan obrazı isə "Brilyant əl" filmindəki cazibədar Anna Sergeyevna roludur. Bu filmdə Svetliçnaya yumor elementlərilə olsa belə, o zaman üçün tamamilə yeni qadın surəti yaratmağa nail oldu. Anna ekranda müasir, dəbli və seksual cəhətdən azad qadın kimi görünürdü. Sovet kinosunda bu cür qəhrəmanlar hələ olmamışdı. Bundan başqa, aktrisanın çəkildiyi yarıerotik məzmunlu səhnə sovet kinosunda ilk dəfə istifadə edilmişdi.

Svetlana Svetliçnaya Qriqori Aleksandrov ("Sığırçın və Lira"), Stanislav Rostoski ("Zəmanəmizin qəhrəmanı"), Marlen Xusiyev ("İliç sərhəd-keçid məntəqəsi"), Yuli Fayt ("Cəbhə hələ müdafiədədir"), Tatyana Lioznova ("Səma onlara tabe olur", "Baharın on yeddi anı"), Leonid Qayday ("Brilyant əl"), Georgi Daneliya ("Otuz üç"), Mixail Kalik ("Beşik", "Sevmək"), Stanislav Qovoruxin ("Görüş yerini dəyişmək olmaz") kimi bir çox sovet rejissorları ilə çalışmışdır. Müasir dövrdə çəkilmiş filmlər arasında Renata Litvinovanın "İlahə: mən necə aşiq oldum" və Yos Stellinqin "Qız və ölüm" filmlərində parlaq obrazlar yaratmışdır.

28 iyun 2005-ci ildə ""YUKOS"un keçmiş rəhbərlərinin məhkəmə hökmünə dəstək məktubu"nu imzalamışdır. Lakin 9 fevral 2011-ci ildə aktrisa Azadlıq Radiosunun müxbirinə bildirib ki, belə bir məktub imzalamayıb və ilk dəfədir, bu barədə eşidir. Svetliçnaya eyni zamanda Mixail Xodorovski üçün təəssüf etdiyini qeyd edərək, onu "böyük hərflərlə insan" adlandırıb."Письмо 50-ти": Светличная не подписывала, Калягин не жалеет . // Радио "Свобода", 9 февраля 2011 

Svetlana Svetliçnaya 2015-ci ilin aprelində Qatçinada keçirilən "Ədəbiyyat və kino" XXI Rusiya kinofestivalında "Kinematoqrafa sədaqətə görə" mükafatına layiq görülüb.

 Şəxsi həyatı 
Valideynlərinin ailəsində üç uşaq olub: böyük qardaşı Valeri, ortancıl uşaq Svetlana və bacısından 13 il sonra, lakin eyni gündə (15 may) anadan olmuş Oleq. Aktrisanın kiçik qardaşı atasının yolu ilə gedərək hərbçi olub. Hazırda Penzada yaşayır.

Svetlana Svetliçnaya iki dəfə ailə qurub.
 Birinci həyat yoldaşı — Vladimir İvaşov. Bu nikahdan onların iki oğlu olub: Aleksey (stomatoloq; ailəlidir, Maşa adlı qızı var) və Oleq (33 yaşında vəfat edib və atasının yanında dəfn olunub).
 İkinci həyat yoldaşı — Sergey Sokolski, rəssam. Nikah qısa müddət davam edib.

Hazırda Svetlana Svetliçnaya Moskvanın cənub-qərbində yerləşən Yasenevo rayonunda yaşayır.

 Teatr səhnəsindəki rolları 
Kinoaktyor teatrında Dostoyevskinin "Cinlər" romanı əsasında hazırlanmış tamaşada Mariya Timofeyevna Lebyadkina rolunu ifa edib. 2015-ci ildə Yevgeni Lavrençukun tamaşasında Mosartın arvadı rolunu məşq edib. Həmin tamaşada onun tərəf-müqabilləri Daniel Olbrıxski, Olqa Yakovleva və İqor Yasuloviç olmuşdur.

 Filmoqrafiya 
İl Azərbaycanca adı  Orijinal adı  Rol1959  Beşik    Natka1963  Səma onlara tabe olur    Nina Kolçina1963  Bənövşə gətirən xala    Svetlana1964  Cəbhə hələ müdafiədədir    Katya1964  İliç sərhəd-keçid məntəqəsi    Svetlana1965  Saf nohurlar    Katya1965  Otuz üç    Nina Svetlova1965  Aşpaz qadın    Pavlina Xutornaya1966  Zəmanəmizin qəhrəmanı    Undina1966  O qədər də uğurlu gün deyil    Nadya Stepanova1968  Brilyant əl    Anna Sergeyevna1968  Ələkeçməzlərin yeni macəraları    gözəlçə1968  Sevmək    şimallı qız1969  Məhkəməyə aid deyil    Vika1971  Buludlardan yapış    sovet kəşfiyyatçısı1973  Baharın on yeddi anı    Qabi Nabel1974  Sığırçın və Lira    Genrietta1974  Mövsümün bağlanışı    Zoya Morenko1975  Torpaq titrəyərkən    İrina1976  Sən mənə, mən sənə    Valya1977  Bu inanılmaz musiqiçilər və ya Şurikin yeni yuxusu    Anna Sergeyevna1978  Həyatın mənbəyi    Səbinə1978  Sergi Ata    xanım1979  Görüş yerini dəyişmək olmaz    Nadya1978  III Napoleonun tülküsü    Vera Merinovanın anası1981  Üçüncü ölçü    Olqa1983-1986  Anna Pavlova    Maşa1985  Qəzəb günü    sərgərdan qadın1991  Və külək qayıdır    kameo1994  Daş üzərində ev   2004  İlahə: mən necə aşiq oldum    kabus ana2004  Duz gölündəki ev    Ziqrid2007  İmperiya ulduzu    falçı2007  Nəzarətçi    Mariya Tarasovna2009  İlahənin qaçırılması    Afrodita Popandos2012  Qız və ölüm    qoca Nina

 Mükafatlar 
 1974 — RSFSR əməkdar artisti
 1999 — A. S. Puşkin medalı
 2006 — Moskva Kinofestivalının "Festivallar festivalı"nda istedad və xalq sevgisinə görə Fəxri mükafat
 2006 — "Brilyant sancaq" mükafatı
 2008 — XI Berdyansk Beynəlxalq kinofestivalının tamaşaçı rəğbəti mükafatı
 2009 — "Stil ikonası" nominasiyasında "Hello" jurnalının "Rusiyanın ən stillisi" mükafatı
 2010 — "Amur payızı" Festivalının komediya qarşısında xidmətlərinə görə mükafatı
 2011 — Fashion TV telekanalının mükafatı — Fashion People Awards 2011 — "Stil ikonası" titulu
 2011 — Sovetskin (Kalininqrad vilayəti) Fəxri vətəndaşı
 2015 — Qatçinada keçirilən "Ədəbiyyat və kino" XXI Rusiya kinofestivalının "Kinematoqrafa sədaqətə görə" mükafatı
 2015 — Fashion People Awards mükafatı — "Stil ikonası"
 2016 — "Rus kinostilinin əfsanəsi" nominasiyasında Ulyanovskda keçirilən "Səmimi qəlbdən" VIII Beynəlxalq kinofestivalının qalibi

 İstinadlar 

 Ədəbiyyat 
 Ян Кушнирский. Светлана Светличная // Актёры советского кино. Вып. 9. / Ред-сост. А. М. Сандлер. М.: Искусство, 1973. С. 240–251.

 Xarici keçidlər 
 Биография Светланы Светличной
 В гостях у Светланы Светличной

Kateqoriya:SSRİ aktrisaları
Kateqoriya:Rusiya aktrisaları
Kateqoriya:Gümrüdə doğulanlar
Kateqoriya:RSFSR-in əməkdar artistləri
Kateqoriya:Ümumrusiya Dövlət Kinematoqrafiya İnstitutunun məzunları
Kateqoriya:XX əsr aktrisaları
Kateqoriya:XXI əsr aktrisaları